Цэрэнгийн Раднаа

Цэрэнгийн Раднаа (1934 онд Өмнөговь аймгийн Баяндалай суманд төрсөн) Монгол Улсын гавьяат тамирчин, Дэлхийн гүйлтийн дээд амжилт тогтоосон хүн.

 Намтар 
Ц.Раднаа гуай 1962 онд Биеийн тамирын дээд сургуульд орсноос хойш спорттой амьдралаа холбож, 1966 оноос буюу сургуулиа төгсөөд хөнгөн атлетик, тэр дундаа ойрын болон дундын зайн гүйлтээр мэргэжлийн түвшинд хичээллэж, уралдаан, тэмцээнд оролцож байжээ.

2019 онд 85 настайдаа Бүгд Найрамдах Польш Улсад болсон хөнгөн атлетикийн Дэлхийн аварга шалгаруулах тэмцээнд гурван алтан медаль хүртэж, нэг дээд амжилт тогтоосон анхны монгол хүн юм.

Түүнээс хойш Ази тивийн хэмжээнд зохиогдсон хөнгөн атлетикийн аварга шалгаруулах болон мастеруудын тэмцээнд удаа дараа оролцож, алт, мөнгөн медаль хүртэн, нийт 17 дээд амжилтын эзэн болжээ.

Ангилал:Монголын хөнгөн атлетикч
Ангилал:Монгол улсын гавьяат тамирчин
Ангилал:Баяндалайн хүн
Ангилал:1934 онд төрсөн